Hanna Castrén

Hanna Castrén (25. huhtikuuta 1861 Alatornio – 15. joulukuuta 1943 AlatornioNaisten Kallio: Hanna Castren. Kallion kävelyfestivaali. Viitattu 12.4.2019) oli suomalainen opettaja, koulujen perustaja ja helluntaiherätyksen vaikuttaja.

Castrénin vanhemmat olivat maanviljelijä August Henrik Castrén ja Eufrosyne Khoseström. Castrén kävi tyttökoulun ja Tammisaaren seminaarin. Hän oli vt. kollega Oulussa 1887–1888 ja Uudenkaarlepyyn tyttökoulun johtaja 1888–1891. Hän perusti sisarensa kanssa Tornion käsityökoulun. Castrén kutsuttiin 1881 perustamaan Hankoon yhteiskoulua, jonka johtaja hän oli viisi vuotta. Hän johti viisi vuotta Helsingissä oppilaitosta Privatläroverket för flickor. Hän perusti pieniä juutalaislapsia varten Helsinkiin lähetyskoulun ja perusti 1902 Sörnäisiin suomenkielisen yhteiskoulun (Kallion yhteiskoulu, nyk. Kallion lukio), jonka johtaja hän oli vuoteen 1913. Castrén oli vuonna 1907 Sörnäisten kristillisen kansanopiston perustajia.Aikalaiskirja 1920 s. 56 Helsinki: Otava 1920.

Castrénia on sanottu helluntaiherätyksen äidiksi, sillä hän oli aktiivisesti mukana liikkeen Suomeen tulon alkuvaiheissa.Rosa Hukka: Kuorolaulua ja herätyskokouksia. Helluntaiherätyksen musiikkitoiminnan alkuvaiheita 1900-luvun alkupuolella Lahdessa. Lahden ammattikorkeakoulu. Viitattu 12.4.2019

 Teokset 
 Muutamia raamatunlauseita, jotka koskevat juutalaiskysymystä, Kirjassa : Sörnäisten yhteiskoulu. Kertomus lukuvuodelta 1907-1908.
 Julkaistu vuonna 2017 teoksena Juutalaiskysymys, 

 Lähteet 

Luokka:Suomalaiset opettajat
Luokka:Suomen oppilaitosten rehtorit
Luokka:Helluntaiherätys Suomessa
Luokka:Vuonna 1861 syntyneet
Luokka:Vuonna 1943 kuolleet